Diari Oficial de la Generalitat Valenciana


Sumari del DOGV 6822, del 19-07-2012 (2012/7093)

RESOLUCIÓ de 5 de juliol 2012, de la presidenta de l'Agència Valenciana del Turisme, de concessió d'ajudes associades als programes d'Assistència Tècnica en Planificació i Gestió Turística, Certificació de Sistemes de Gestió en Oficines d'Informació Turística i Certificació de Sistemes de Gestió en Platges.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6822

Data del DOGV
:   19-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7093


Data del document
:   05-07-2012

Organisme emissor
:   Agència Valenciana del Turisme

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 5 de juliol 2012, de la presidenta de l'Agència Valenciana del Turisme, de concessió d'ajudes associades als programes d'Assistència Tècnica en Planificació i Gestió Turística, Certificació de Sistemes de Gestió en Oficines d'Informació Turística i Certificació de Sistemes de Gestió en Platges. [2012/7093]
Antecedents de fet
Primer. Per la Resolució de 21 de febrer de 2012, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6739, de 22 de març de 2012, es convoquen les ajudes 2012 de l'Agència Valenciana del Turisme dirigides a entitats locals de la Comunitat Valenciana, organismes autònoms i la resta d'ens públics que en depenen.
Segon. En l'article 3 de la mencionada resolució es publica la línia pressupostària i l'import global màxim de les ajudes per a 2012 associades als programes d'Assistència Tècnica en Planificació i Gestió Turística (45.000 €), Certificació de Sistemes de Gestió en Oficines d'Informació Turística i Certificació de Sistemes de Gestió en Platges durant l'exercici 2012 (30.000 €).
Tercer. En diferents dates han tingut entrada a l'Agència Valenciana del Turisme les sol·licituds d'ajuda acollides a la referida resolució, que han donat lloc a la instrucció dels expedients que figuren en el document annex a la present resolució.
Quart. De conformitat amb el que establix l'article 9 de la resolució esmentada en l'antecedent primer, per la qual es convoquen les ajudes associades als programes que s'indiquen en l'antecedent segon, amb data 27 de juny de 2012 la Comissió d'Avaluació d'Ajudes va traslladar al director de l'Agència Valenciana del Turisme els acords que havia adoptat, i este últim, amb data 4 de juliol de 2012, i de conformitat amb l'acord quint de l'esmentada Comissió, va elevar proposta de resolució favorable als sol·licitants, pels imports, per a les actuacions i en els termes que figuren en el document annex a esta resolució.
Als anteriors antecedents de fet els són aplicables els següents:
Fonaments de dret
Primer. La Resolució de 21 de febrer de 2012, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6739, de 22 de març de 2012, per la qual es convoquen les ajudes associades als programes d'Assistència Tècnica en Planificació i Gestió Turística, Certificació de Sistemes de Gestió en Oficines d'Informació Turística i Certificació de Sistemes de Gestió en Platges.
Segon. La Llei 38/2003, de 17 de novembre, General de Subvencions, així com el seu reglament, aprovat pel Reial Decret 887/2006, de 21 de juliol; el Decret 9/2000, de 25 de gener, del Consell, sobre concessió d'ajudes en matèria de turisme, i l'Orde 4/2012, d'1 de febrer, de la Conselleria de Turisme, Cultura i Esport, per la qual es fixen la bases reguladores per a la convocatòria i concessió d'ajudes per l'Agència Valenciana del Turisme.
Tercer. La competència per a dictar la present resolució correspon a la presidenta de l'Agència Valenciana del Turisme, de conformitat amb el que establix l'article 5, apartat 2.h, del Decret 209/2004, de 8 d'octubre, del Govern Valencià, pel qual s'aprova el Reglament de l'Agència Valenciana del Turisme.
Quart. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, pel qual s'establix que es podran refondre en un únic acte, acordat per l'òrgan competent, les resolucions administratives de la mateixa naturalesa, especificant les persones o altres circumstàncies personals que individualitzen els efectes de l'acte per a cada interessat.
Cinqué. De conformitat amb el que assenyala l'article 60 de la Llei 30/1992, de Règim Jurídic de les Administracions Públiques i del Procediment Administratiu Comú, la Resolució 21 de febrer de 2012, de la presidenta de l'Agència Valenciana del Turisme, de convocatòria d'ajudes (publicada en el DOCV de 22.03.2012), preveu en l'article 11, apartat 3, que «quan l'elevat nombre de beneficiaris així ho aconselle, la notificació podrà ser substituïda per la publicació de les ajudes concedides en el DOCV».
Vistos els anteriors antecedents de fet i fonaments de dret, resolc:
Primer
Concedir les subvencions a favor dels beneficiaris que figuren en el document annex d'esta resolució pels imports, per a les actuacions i en els termes que s'hi expressen.
Segon
La publicació d'estes subvencions en el Diari Oficial de la Comunitat Valenciana a l'efecte de notificació.
Tercer
L'efectivitat de les subvencions està subordinada al compliment de les condicions següents:
a) Compte justificatiu, acompanyat de la documentació original probatòria del gasto efectuat i reconeixement de l'obligació de pagament o transferència bancària probatòria d'esta.
b) Per als projectes de certificació de sistemes de gestió: certificat atorgat per una entitat oficialment acreditada per ENAC per al subsector d'activitat en qüestió o per l'entitat nacional d'acreditació equivalent d'un país membre de la Unió Europea.
c) En els projectes abans mencionats s'aportarà també document que evidencie la inclusió del logo Qualitur de l'Agència Valenciana del Turisme en qualsevol suport (política, manual, web, fullets, etc.).
d) En el cas de desenrotllar el projecte sobre les platges del municipi, s'haurà d'aportar també el pla d'ordenació de les platges del municipi, així com l'acreditació de l'existència, organització i funcionament en 2012 de l'òrgan de gestió de platges. En el cas de projectes consistents en la renovació de certificats, bastarà amb l'aportació de la documentació que justifique l'actualització, si és procedent, del pla d'ordenació de les platges en vigor, així com documentació acreditativa de l'actual estructura organitzativa de l'òrgan de gestió de les platges.
e) Per als projectes d'assistència tècnica en planificació i gestió turística: presentar un exemplar imprés de l'estudi i la seua versió en format digital incloent-hi el logo Generalitat-Turisme.
f) Tots els projectes hauran d'aportar tota la documentació en format digital.
g) L'alteració d'alguna de les característiques del projecte la subvenció del qual haja sigut aprovada, l'incompliment de les condicions i terminis establits en la resolució, la falta d'execució o execució parcial de la inversió, la incompleta justificació dels gastos efectivament realitzats i la concessió, després de la presentació de sol·licitud, d'altres ajudes públiques o privades la suma conjunta de les quals excedisca l'import del cost subvencionable de l'actuació, podrà donar lloc a la minoració o revocació de la subvenció concedida.
h) La justificació s'efectuarà per mitjà de la presentació de la documentació requerida abans de la data màxima establida en la resolució de concessió, que en cap cas serà posterior al 30 de novembre.
i) En cas que l'actuació justificada siga d'un import inferior al cost subvencionable s'aplicarà el percentatge de subvenció concedit per al càlcul de la subvenció a pagar.
j) En cap cas s'admetran justificants de projectes o activitats amb anterioritat a la data de presentació de la sol·licitud.
k) Les presents ajudes es consideraran acceptades per cada un dels interessats si en un termini de 20 dies naturals, a comptar de la seua notificació/publicació, no han comunicat a l'Agència Valenciana del Turisme la seua renúncia a la subvenció.
l) La Conselleria de Turisme, Cultura i Esport i l'Agència Valenciana del Turisme, per si mateixa o a través de qualsevol persona o entitat que designe, podrà en tot moment efectuar totes les actuacions de comprovació i verificació de la inversió o realització de l'actuació objecte de l'ajuda que considere necessàries.
m) L'acceptació de la subvenció implica l'acceptació de la inclusió en la llista de beneficiaris que, en el seu moment, es publicarà en el Diari Oficial de la Comunitat Valenciana.
n) El beneficiari i els tercers relacionats amb l'objecte de la subvenció o la seua justificació estaran així mateix obligats a sotmetre's a les actuacions de control financer dels òrgans de fiscalització de la Generalitat Valenciana en relació amb les subvencions concedides.
Contra la present resolució, que posa fi a la via administrativa, es podrà interposar un recurs potestatiu de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació/notificació de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant del Jutjat del Contenciós Administratiu de la ciutat de València, dins del termini de dos mesos comptats des de l'endemà de la seua publicació/notificació de conformitat amb el que establixen els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.
València, 5 de juliol de 2012. La presidenta de la Agència Valenciana del Turisme: Lola Johnson Sastre.